CELEX: 62010TN0392
Language: et
Date: 2010-09-06 00:00:00
Title: Kohtuasi T-392/10: 6. septembril 2010 esitatud hagi — Euro-Information versus Siseturu Ühtlustamise Amet (EURO AUTOMATIC CASH)

6.11.2010   
            
            
               ET
            
            
               Euroopa Liidu Teataja
            
            
               C 301/48
            
         6. septembril 2010 esitatud hagi — Euro-Information versus Siseturu Ühtlustamise Amet (EURO AUTOMATIC CASH)
   (Kohtuasi T-392/10)
   ()
   2010/C 301/77
   Kohtumenetluse keel: prantsuse
   
      Pooled
   
   
      Hageja: Euro-Information — Européenne de traitement de l’information (Strasbourg, Prantsusmaa) (esindaja: advokaat A. Grolée)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Hageja nõuded
   
   
               —
            
            
               tühistada teise apellatsioonikoja 17. juuni 2010. aasta otsus asjas R 892/2010-2, kuna sellega jäeti rahuldamata kaubamärgitaotlus nr 4114864 seoses kaupade ja teenustega, mis kuuluvad klassidesse 9, 35, 36, 37, 38 ja 42;
            
         
               —
            
            
               mõista vastavalt kodukorra artiklile 87 Siseturu Ühtlustamise Ametilt välja hageja kulud Siseturu Ühtlustamise Ameti menetluses ja käesoleva menetluses.
            
         
      Väited ja peamised argumendid
   
   
      Asjaomane ühenduse kaubamärk: sõnamärk EURO AUTOMATIC CASH kaupadele ja teenustele klassides 9, 35, 36, 37, 38 ja 42 — taotlus nr 4114864
   
      Kontrollija otsus: lükata registreerimistaotlus tagasi
   
      Apellatsioonikoja otsus: tühistada kontrollija otsus osaliselt; keelduda osaliselt kaubamärgi registreerimisest; otsus on tehtud pärast Üldkohtu 9. märtsi 2010. aasta otsust kohtuasjas Euro-Information vs. Siseturu Ühtlustamise Amet (T-15/09, kohtulahendite kogumikus ei avaldata)
   
      Väited: määruse nr 207/2009 artikli 7 lõike 1 punktide b ja c rikkumine, kuna taotletud kaubamärk ei ole kirjeldav, vaid eristab kõiki neid kaupu ja teenuseid, mille jaoks seda keelduti registreerimast.